গৃহকর্তা প্রকোশলী স্বপন দাশ জানান, ডাকাতরা বাসার উত্তর-পূর্ব দিকে নির্মাণাধীন একটি বাড়ি দিয়ে তার ফ্ল্যাটের জানালার গ্রিল কেটে ভেতরে ঢোকে। প্রথমে তারা খালি কক্ষে ঢুকে সেখান থেকে তার ছেলে প্রিয়দর্শন দাশের কক্ষে গিয়ে অস্ত্রের মুখে তাকে জিম্মি করে ছেলের হাত-পা ও চোখমুখ বেঁধে ফেলে। ওই কক্ষেই দুইজন তাকে অস্ত্রের মুখে পাহাড়া দেয়। এরপর তার কক্ষে গিয়ে ডাকাত দলের অপর সদস্যরা লাইট জ্বালিয়ে দিলে ঘুম ভেঙে যায়। অস্ত্র হাতে এতো লোক দেখে তিনি কথা বলার চেষ্টা করতেই ডাকাতরা নিজেদের সিআইডি সদস্য পরিচয় দিয়ে চুপচাপ বসে থাকতে বলেন।